CELEX: 32013R0338
Language: mt
Date: 2013-04-15
Title: Regolament tal-Kummissjoni (UE) Nru 338/2013 tal- 15 ta’ April 2013 li jemenda r-Regolament (UE) Nru 1125/2010 li jistabbilixxi ċ-ċentri tal-intervent għaċ-ċereali fir-rigward tal-adeżjoni tal-Kroazja mal-Unjoni Ewropea

16.4.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 106/7
            
         REGOLAMENT TAL-KUMMISSJONI (UE) Nru 338/2013
   tal-15 ta’ April 2013
   li jemenda r-Regolament (UE) Nru 1125/2010 li jistabbilixxi ċ-ċentri tal-intervent għaċ-ċereali fir-rigward tal-adeżjoni tal-Kroazja mal-Unjoni Ewropea
   IL-KUMMISSJONI EWROPEA,
   Wara li kkunsidrat it-Trattat tal-Adeżjoni tal-Kroazja u b’mod partikolari l-Artikolu 3(4) tiegħu,
   Wara li kkunsidrat it-Trattat tal-Adeżjoni tal-Kroazja, u b’mod partikolari l-Artikolu 50 tiegħu,
   Billi:
   
               (1)
            
            
               Ir-Regolament tal-Kummissjoni (UE) Nru 1125/2010 tat-3 ta’ Diċembru 2010 li jistabbilixxi ċ-ċentri tal-intervent għaċ-ċereali u li jemenda r-Regolament (KE) Nru 1173/2009 (1) jistipula, fl-Anness tiegħu, iċ-ċentri tal-intervent għaċ-ċereali.
            
         
               (2)
            
            
               Fir-rigward tal-adeżjoni tal-Kroazja, huwa neċessarju li jiġu ddeterminati ċ-ċentri tal-intervent għaċ-ċereali u li dawn jiġu inklużi fil-lista stabbilita fir-Regolament Nru 1125/2010.
            
         
               (3)
            
            
               B’konformità mal-Artikolu 55(1) tar-Regolament tal-Kummissjoni (UE) Nru 1272/2009 tal-11 ta’ Diċembru 2009 li jistabbilixxi regoli komuni ddettaljati għall-implimentazzjoni tar-Regolament tal-Kunsill (KE) Nru 1234/2007 f’dak li għandu x’jaqsam max-xiri u l-bejgħ ta’ prodotti agrikoli taħt intervent pubbliku (2), il-Kroazja nnotifikat lill-Kummissjoni l-lista taċ-ċentri tal-intervent għaċ-ċereali tagħha, kif ukoll il-lista tal-postijiet tal-ħżin ta’ dawn iċ-ċentri (3) li kienu ġew approvati bħala konformi mal-istandards minimi meħtieġa mil-leġiżlazzjoni tal-Unjoni.
            
         
               (4)
            
            
               Għalhekk jeħtieġ li r-Regolament (UE) Nru 1125/2010 jiġi emendat skont dan, u li tiġi ppubblikata fuq l-Internet il-lista tal-postijiet tal-ħżin tagħhom bl-informazzjoni neċessarja kollha meħtieġa mill-operaturi kkonċernati mill-intervent pubbliku,
            
         ADOTTAT DAN IR-REGOLAMENT:
   Artikolu 1
   L-Anness tar-Regolament (UE) Nru 1125/2010 huwa emendat skont l-Anness ta’ dan ir-Regolament.
   Artikolu 2
   Dan ir-Regolament għandu jidħol fis-seħħ fid-data tad-dħul fis-seħħ tat-Trattat tal-Adeżjoni tal-Kroazja u suġġett għalih.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-15 ta’ April 2013.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 318, 4.12.2010, p. 10.
   
      (2)  ĠU L 349, 29.12.2009, p. 1.
   
      (3)  L-indirizzi tal-postijiet tal-ħżin taċ-ċentri tal-intervent huma disponibbli fuq is-sit tal-Internet EUROPA/agrikoltura tal-Kummissjoni Ewropea http://ec.europa.eu/agriculture/cereals/legislation/index_en.htm
   
      ANNESS
      Fl-Anness tar-Regolament (UE) Nru 1125/2010, it-Taqsima intitolata “IL-KROAZJA” qed tiddaħħal wara t-taqsima intitolata “FRANZA”:
      
         “KROAZJA
         
         
            Požega”